তওরাতের বর্ণনা অনুযায়ী, কাশতির দৈর্ঘ্য ছিল তিনশ হাত এবং এর উচ্চতা ছিল তিরিশ হাত। ভয়াবহ তুফান ও প্লাবনে গোটা জাতি পানিতে ডুবে ধ্বংস হয়ে যায়, কেবল কাশতিতে আরোহণকারীরাই বেঁচে যায় এবং তার তিন পুত্র সাম, হাম ও ইয়াফেজ হতে দুনিয়ায় তাদের বংশ ছড়িয়ে পড়ে। এখানে লক্ষ্য করার বিষয় হচ্ছে নূহ (আ.)-এর পূর্বে নৌকা তৈরির শিল্প গড়ে ওঠেনি, তিনিই সর্বপ্রথম এ শিল্পের সূচনা করেন। শিল্পজাত সভ্যতার তিনি ছিলেন উদ্ভাবক, যার উন্নত সংস্করণ নৌপথের জাহাজ ও অন্যান্য যানবাহন এবং আরো সর্বোন্নত সংস্করণ উড়োজাহাজ, রকেট ইত্যাদি। সর্বাধিক গুরুত্বপূর্ণ হচ্ছে, হজরত নূহ (আ.) তার জাতির নাফরমানির ফলে তাদের ওপর আল্লাহর আসন্ন আজাবের কথা জানতেন এবং গোমরাহ জাতি সেই আজাবে ধ্বংস সেই বিশ্বাসও তার ছিল। তাই মোমেনদের আজাব হতে রক্ষা ও তাদের নিরাপত্তার জন্য আল্লাহর নির্দেশে কাশতিতে তৈরি করেন।